WAVE บวกเกือบ 5% รับบริษัทลูกผลประกอบการโตก้าวกระโดด
WAVE บวกเกือบ 5% รับบริษัทลูก "ไทย โซล่าร์ เอ็นเนอร์ยี่" หรือ TSE ผลประกอบการโตก้าวกระโดด ล่าสุด ณ เวลา 14.43 น. ราคาอยู่ที่ 4.64 บาท บวก 0.22 บาท หรือ 4.98% สูงสุดที่ 4.78 บาท ต่ำสุดที่ 4.30 บาท มูลค่าซื้อขายที่ 105.49 ล้านบาท โบรกฯ แนะ “ซื้อ” ชูเป้า 7 บ.
23 ก.ย. 2559

ผู้สื่อข่าวรายงานว่า ราคาหุ้นบริษัท เวฟ เอ็นเตอร์เทนเมนท์ จำกัด (มหาชน) หรือ WAVE ณ เวลา 14.43 น. ราคาอยู่ที่ 4.64 บาท บวก 0.22 บาท หรือ 4.98% สูงสุดที่ 4.78 บาท ต่ำสุดที่ 4.30 บาท มูลค่าซื้อขายที่ 105.49 ล้านบาท ขณะที่ดัชนีตลาดหุ้นไทยโดยรวมลบ 1.35%
 
ด้าน บล.คันทรี่ กรุ๊ประบุในบทวิเคราะห์ว่า WAVE เป็นผู้ผลิตรายการทีวี จัดคอนเสริต์ สร้างละคร และอื่นๆ อีกพอสมควร จุดเด่นคือเป็นผู้ถือหุ้นใหญ่ใน TSE ดังนั้นเมื่อ ไทยโซล่าร์เอ็นเนอยี่ มีผลประกอบการที่เติบโตอย่างมากย่อมทำให้ WAVE รับผลตอบแทนเงินลงทุนแบบกินยาว ครึ่งปีแรกรับมาแล้ว 58 ล้านบาท ครึ่งปีหลังมากกว่าเดิมอีก และปีหน้า TSE เติบโตก้าวกระโดดกำไรเฉียดพันล้านย่อมมีส่วนแบ่งให้ WAVE ระดับ 200 ล้านบาท สบายๆ
โดยจุดเด่นด้านธุรกิจในครี่งปีหลังจะมีส่งมอบละครให้ช่องสามอย่างน้อย 2 เรื่อง ไหนจะงานคอนเสริต์ และ Event ต่างๆ เข้าสู่ระยะ high season พอดี ซึ่งคาดว่าทั้งปีกำไรน่าจะจบไม่น้อยกว่า 50 ล้านบาท และโตเป็นเท่าตัวในปีหน้า ส่วนมูลค่าเหมาะสม ให้แบ่งเป็นมูลค่าที่ได้จากส่วนแบ่งกำไร TSE ประเมินว่าปีหน้าได้มา 150 ล้านบาทให้ PE ที่ 15 เท่าคิดเป็น 5.30 บาท และเมื่อรวมกับ Book value ของ WAVE อีก 1.7 บาท จะได้มูลค่าทางทฤษฏีที่ 7 บาท ไม่เกินความเป็นจริงซักเท่าไร เพราะในอดีตราคาเคยสูงถึง 10 บาท โน่นเลย แบบนี้น่าสะสมแล้ว
โดยกราฟ WAVE ลงลึก และเริ่ม bottom out โดย MACD เกิด Divergence เชิงบวก ผ่านแนวศูนย์แล้ว บ่งบอกโอกาสในการเดินหน้าระยะกลางจากนี้ไป โดย momentum การเหวี่ยงตัวจะแรงเมื่อผ่านแนวต้าน 4.80 บาท เพราะจะวิ่งต่อไปถึง 6.50 บาท แนะนำซื้อ และซื้อเพิ่มเมื่อผ่าน 4.80 บาท
 